Espanjan ympäriajo

Espanjan ympäriajo (, lyhyemmin vain Vuelta) on yksi kolmesta maantiepyöräilyn suuresta ympäriajosta Italian ympäriajon ja Ranskan ympäriajon ohella. Vuosina 2005–2007 se kuului UCI ProTouriin ja nyttemmin UCI World Touriin. Ensimmäinen Vuelta järjestettiin vuonna 1935 ja vuodesta 1955 lähtien se on järjestetty vuosittain. Kuten Italiassa ja Ranskassa, Espanjassakin ympäriajo kestää kolme viikkoa. Alkusysäyksen Espanjan ympäriajolle antoivat nimenomaan kaksi aikaisemmin käynnistettyä suurta ympäriajoa ja eritoten niiden positiivinen vaikutus kilpailuja tukeneiden lehtien (Ranskassa L'Auto, Italiassa La Gazzetta dello Sport) levikkeihin. Niinpä Informaciones-päivälehden Juan Pujol pani käyntiin ympäriajon myös Espanjaan.
Vuelta ajettiin pitkään keväisin, mutta vuodesta 1995 lähtien se on ajettu syyskuussa, jotta vältettäisiin päällekkäisyyttä keväällä ajettavan Italian ympäriajon kanssa. Reittiin sisältyy yleensä henkilökohtainen aika-ajo ja joukkueaika-ajo ja se päättyy perinteisesti maan pääkaupunkiin Madridiin.

Kokonaiskilpailun johtaja pitää punaista paitaa, jersey rojo. Mäkikilpailun johtaja pitää sinipilkullista paitaa ja pistekilpailun paras vihreää paitaa jersey verde. Lisäksi käytössä on valkoinen nuorten kilpailun johtajan paita, jersey blanco. Aiemmin valkoista paitaa piti yhdistelmäkilpailun johtaja mutta vuodesta 2019 eteenpäin nuorten kilpailu korvasi tämän. Paras mäkimies on palkittu alusta alkaen. Pistekilpailu tuli mukaan vuonna 1945 ja yhdistelmäkilpailu oli mukana vuosina 1970–1974, 1987–1993 sekä 2002–2018.

 Vueltan viime vuosien menestyjät 

VuosiKokonaiskilpailu 22px2.3.Mäkikilpailu 22pxPistekilpailu 22pxYhdistelmäkilpailuJoukkuekilpailu2025 Jonas Vingegaard João Almeida Tom Pidcock Jay Vine Mads Pedersen- Team Visma–Lease a Bike2024 Primož Roglič Ben O’Connor Enric Mas Jay Vine Kaden Groves- UAE Team Emirates2023 Sepp Kuss Jonas Vingegaard  Primož Roglič Remco Evenepoel Kaden Groves- Jumbo-Visma2022 Remco Evenepoel Enric Mas  Juan Ayuso Richard Carapaz Mads Pedersen- UAE Team Emirates2021 Primož Roglič Enric Mas  Jack Haig Michael Storer Fabio Jakobsen- Team Bahrain Victorious2020 Primož Roglič Richard Carapaz  Hugh Carthy Guillaume Martin Primož Roglič- Movistar Team2019 Primož Roglič Alejandro Valverde  Tadej Pogačar Geoffrey Bouchard Primož Roglič- Movistar Team2018 Simon Yates Enric Mas  Miguel Ángel López Thomas De Gendt Alejandro Valverde Simon Yates Movistar Team2017 Chris Froome Vincenzo Nibali  Ilnur Zakarin Davide Villella Chris Froome Chris Froome Astana2016 Nairo Quintana  Chris Froome (3.) Esteban Chaves Omar Fraile  (2.) Fabio Felline Nairo Quintana BMC Racing Team2015 Fabio Aru  Joaquim Rodríguez Rafał Majka Omar Fraile Alejandro Valverde Joaquim Rodríguez Movistar Team2014 Alberto Contador (3.) Chris Froome (2.) Alejandro Valverde (3.) Luis León Sánchez  John Degenkolb Alberto Contador(2.) Katjuša2013 Chris Horner Vincenzo Nibali Alejandro Valverde (2.) Nicolas Edet  Alejandro Valverde (3.) Chris Horner Euskaltel-Euskadi2012 Alberto Contador (2.) Alejandro Valverde (2.) Joaquim Rodríguez (2.) Simon Clarke  Alejandro Valverde (2.) Alejandro Valverde (3.) Team Movistar
Lähde: cyclingarchives.com

Kilpailukategoriat
40px Kokonaiskilpailu on arvostetuin ja pääasiallinen kilpailukategoria, ja sen voittaja on samalla koko kilpailun voittaja. Kokonaiskilpailun johtaja on se kilpailija, joka on käyttänyt etappeihin kokonaisuudessaan vähiten aikaa. Vuodesta 2010 alkaen kokonaiskilpailun johtajan paita on ollut punainen Jersey rojo. Aiemmin paita on ollut mm. keltainen ja kultainen.
Muut kategoriat:
30px Mäkikilpailu on kategoria, jossa jaetaan pisteitä kilpailijan sijoituksen perusteella mäkimaaleista, jotka voivat olla reitin varrella tai etapin maalissa. Vaativammat nousut antavat enemmän pisteitä. Vuodesta 2010 alkaen mäkikilpailun johtajan paita on ollut valkoinen jossa on sinisiä pilkkuja. Kilpailukategoria on ollut mukana alusta asti.
30px Pistekilpailu on kategoria, jossa jaetaan pisteitä reitin varrella olevista kirimaaleista sekä etapin maaliintulosta sijoituksen perusteella. Vuodesta 2010 alkaen pistekilpailun johtajan paita on ollut vihreä, kuten myös Ranskan ympäriajossa. Pistekilpailu tuli mukaan vuonna 1945.
30px Nuorten kilpailun johtaja on kokonaiskilpailussa parhaiten sijoittunut alle 26-vuotias. Kilpailukategoria tuli mukaan vuonna 2017 ja sen johtaja on käyttänyt valkoista paitaa vuodesta 2019 alkaen.
Joukkuekilpailu on kategoria, jossa mitataan joukkueiden suoriutumista kokonaiskilpailussa. Kategoria on ollut mukana kilpailussa alusta asti.

Lakkautetut kategoriat:
Yhdistelmäkilpailu oli kilpailukategoria jossa palkittiin paras kilpailija kaikkien kategorioiden yhteenlasketun pistemäärän mukaan. Yhdistelmäkilpailu oli käytössä vuosina 1970–1974, 1987–1993 sekä 2002–2018. Sen johtaja piti yllään valkoista paitaa.

 Tilastoja ja triviaa 

 Eniten voittoja: 4 –   Roberto Heras ja  Primož Roglič
 Eniten etappivoittoja: 39 –  Delio Rodríguez
 Eniten etappivoittoja yhden kilpailun aikana: 13 –  Freddy Maertens vuonna 1977
 Eniten etappivoittoja aika-ajoissa: 6 –  Abraham Olano
 Eniten voittoja: 28 –  Espanja
 Eniten etappeja kilpailun johtajan paidassa: 45 –  Alex Zülle
 Eniten mäkikilpailuiden voittoja: 5 –  José Luis Laguía
 Eniten pistekilpailuiden voittoja: 4 –  Seán Kelly ja  Laurent Jalabert
 Suurin voittomarginaali lopputuloksissa: 30 min 8 s –  Delio Rodríguez ja  Julián Berrendero vuonna 1945
 Pienin voittomarginaali lopputuloksissa: 6 sekuntia –  Eric Caritoux ja  Alberto Fernández vuonna 1984
 Suurin osallistujamäärä: 207 – vuonna 2002
 Pienin osallistujamäärä: 32 – vuonna 1941
 Pisin kilpailu: 4 442 km – vuonna 1941
 Lyhyin kilpailu: 2 419 km – vuonna 1963
 Nopein kilpailu: keskinopeus 42,534 km/h –  Angel Casero vuonna 2001
 Hitain kilpailu: keskinopeus 26,262 km/h –  Julian Berrendero vuonna 1941

 Kuvia 

Lähteet

 Aiheesta muualla 

Vueltan virallinen sivusto 

*